JY LEES NOU Suurlemoen-en-dilleslaaisous
Uitgawe 10 November 2017
Die vinnigste, maklikste manier om ‘n vaal sny brood, smaaklose pasta of ‘n bak vervelige slaaiblare op te kikker, is met ‘n slim sousie, smeer of patee.
Hierdie sous is so lekker, ek koop deesdae blaarslaai net sodat ek ’n verskoning het om nog slaaisous te eet. Dis romerig, maar vars en kikker ’n groenslaai in ’n kits op. As die sous te dik is na jou smaak, voeg ’n skeut koue water by en klits deur.
1/2 ui, fyn gerasper
1 knoffelhuisie, baie fyn gekap
3 ml seesout
3 ml witpeper
15 ml fyngekapte vars dille
Meng die suurroom, mayonnaise en olyfolie saam tot glad. Roer die uie en knoffel by. (As jy die sous baie glad wil hê, gebruik ’n staafmenger om die ui saam met die eerste drie bestanddele te verpulp.) Roer die suurlemoensap en -skil, mosterd, sout, peper en vars dille by. Proe vir geur en pas aan indien nodig. Giet die slaaisous in ’n gesteriliseerde fles of bottel, verseël lugdig en bêre in die yskas.
Lewer ongeveer 330 ml slaaisous
Meer oor: souse
Gebraaide lamsrib met chimichurri